Regarding Surah Ahzab
حکم اپنی علت یا حقیقت پر مبنی ہوتا ہے۔ یہ علت جہاں اور جب پائی جائے گی حکم لاگو ہوگا، جب اور جہاں نہیں پائی جائے گی حکم لاگو نہیں ہوگا۔ منافقین نے جو مہم چلا رکھی تو وہ ازواج کے خلاف بھی تھی اور عام مسلم خواتین کے خلاف بھی۔ اس لحاظ سے دونوں کے لیے حکم کی علت عارضی ہی تھی۔ اگر منافقین اور ایسے لوگ جو کسی بھی وقت ازواج کے خلاف کوئی پراپیگنڈا کر سکتے تھے، وہ بالیقین ختم ہو جاتے تو یہ پابندیاں بھی اٹھ جاتیں۔ ایسا ممکن نہیں تھا اس لیے ان کے احکامات ان کی زندگی تک جاری رہے۔ رہی عام خواتین کے مسائل کہ ان کو ستانے اور چھیڑنے والے باہر موجود ہیں یا نہیں، تو یہ علت از خود عارضی ہے۔ کہیں ایسے لوگ ہوتے ہیں کسی جگہ نہیں ہوتے، جیسے کسی دفتر وغیرہ میں ایسا ہونا آسان نہیں۔ تو وہاں یہ حکم بھی نہیں لا گو ہوگا اور جہاں ایسے اوباش ہوں تو وہاں خواتین کو وہی ہدایت کی جائے گی جو سورہ میں بتائی گئی۔ اور عملا آپ دیکھیں تو با حیا خواتین ایسا ہی کرتی ہیں۔